Quiz: Seksuell trakassering - når kan kollegaen din miste jobben?
Spørsmål: Bernt er i 60-årene og jobber i et sikkerhetsfirma. Trude er vaktleder. En dag hun kommer for å be Bernt avslutte pausen, sitter Bernt med buksebeina trukket opp, i strid med uniformsreglementet. Bernt sier: «Håper det ikke blir for mye mann for deg, sånn at du dåner, og hvis du gjør det så kan jeg bare bære deg opp på et hemmelig rom.» Trude sier han ikke skal snakke slik. Når Bernt senere konfronteres med dette, sier han at det bare var humoristisk ment. En annen dag står han i heisen sammen med Bente og flere andre andre. I heisen begynner Bernt å kneppe opp skjorteknappene sine – noe som ifølge Bernt var vanlig da de ansatte var på vei til omkledningsrommet. Han henvender seg til Bente, knepper opp skjorten og spør om hun «vil se mer». Bernt får først beskjed om at Bente har varslet ledelsen om den andre hendelsen, etter at han allerede har bragt oppsigelsen inn for retten. Han ber om at oppsigelsen kjennes ugyldig, og at firmaet betaler ham erstatning. Hva mener retten ville være riktig reaksjon?
Alternativer:
Ingen reaksjon
Advarsel/omplassering
Oppsigelse
Riktig svar: B